|  |  |
| --- | --- |
| **Tehtävä** | **Tehtävän nimi**  Metsäaiheinen satu |
| **Oppitunnin tavoite** | Luontoa koskevan tiedon kartuttaminen sekä sanastoon tutustuminen. Eri-ikäisten oppilaiden yhteistyö ja yhdessä oppiminen. Tiedonhankintataidot sekä tietokoneen käyttö. Ryhmässä toimiminen ja kädentaidot. |
| **Mitä tarvitaan?** | - Tehtävässä on käytetty Nemes Nagy Ágnesin satua *Bors néni és a nyulak,* mutta tehtävään sopii myös muu satu tai teksti, jossa esiintyy runsaasti luonnon kuvausta.  -Tietokone (tai padi), lasten- ja nuorten hakuteoksia  -iso paperi- tai pahvi (esim. 4 A3-paperiarkkia yhteenliitettynä), väripapereita yms. askartelutarvikkeita, saksia, liimaa |
| **Oppitunnin kulku** | Opettaja lukee sadun ja siitä keskustellaan yhdessä. Sadussa esiintyneitä eläimiä ja kasveja kerätään esim. taululle, tarvittaessa opettaja voi lukea sadun tai pätkiä siitä uudestaan.  Pienemmät oppilaat ryhtyvät suunnittelemaan sadun luontokuvitusta (eli millainen sadun metsä oli), samalla vanhemmat oppilaat etsivät kuvia ja tietoa eläimistä ja kasveista. Sadussa oli mainittu mm. puulajeja, joita ei Suomessa esiinny, ja oppilaiden kanssa voi näin vertailla suomalaista metsää unkarilaiseen metsään sekä luontoa ja siihen liittyviä kokemuksia yleisemminkin.  Pienemmät oppilaat yhdessä askartelavat isolle paperille sadun metsän, ja saavat tarvittaessa apua isommilta, jotka näyttävät kuvia esim. projektorilla.  Vanhemmat oppilaat voivat samalla valmistella myös metsän eläimet -dominopeliä (kts. erillinen tehtävä) |
| **Kesto** | n. 120 min. |
| **Odotetut oppimistulokset** | Tehtävä sopi erittäin hyvin ryhmään, jossa on hyvin eri-ikäisiä oppilaita. Tehtävän yhteydessä on hyvä opastaa tietoa etsiviä oppilaita mm. suomalaisen näppäimistön käytössä vieraskielisiä sanoja kirjoitettaessa sekä latinalaisten nimien käyttöön kääntämisessä että Wikipedian *muilla kielillä* -toiminnon käyttöön.  Oppilaiden omille kokemuksille luonnosta, ja erityisesti molempien kotimaiden luonnosta, kannattaa jättää tilaa. Yhdessä keskustelemalla lapset huomasivat itse monia eroja ja yhtäläisyyksiä kahden maan luonnon välillä. |

|  |  |
| --- | --- |
| **Tehtävä** | **Tehtävän nimi**  Metsän eläimet -domino |
| **Oppitunnin tavoite** | Metsän eläimiin liittyvän tiedon sekä sanaston kartuttaminen. Eri-ikäisten oppilaiden yhteistyö. Tiedonhankintataidot sekä tietokoneen käyttö. Pienemmät oopilaat harjoittelevat kirjoittamista. |
| **Mitä tarvitaan?** | -Suorakaiteen muotoisia paperilappuja, joissa on keskellä pystysuunnassa viiva (dominopalikoiden kaksi puolta erotettu). Lappujen tulisi olla suhteellisen isoja , jotta teksti ja piirrokset .  -Tietokone (tai padi), lasten- ja nuorten hakuteoksia  -värikyniä |
| **Oppitunnin kulku** | Tehtävä liittyy metsäaiheisen sadun käsittelyyn. Vanhemmat oppilaat etsivät tietoa eri metsän eläimistä sekä netistä että lapsille ja nuorille tarkoitetuista hakuteoksista, ja kirjoittavat lyhyet kuvaukset eläimistä. Tarkoituksena on kirjoittaa kuvaukseen sekä tuttua asiaa, jonka perusteella eläimen voi arvata, että jotain monille vielä uutta tietoa. Kuvaukset kirjoitetaan selkeästi erilliselle lapulle, josta pienemmät oppilaat voivat opettajan ohjeiden mukaan kopioida ne sekä piirtää eläinten kuvat domino-lappusille.  Työn valmistuttua laput laminoidaan ja domino-peli voi alkaa! |
| **Kesto** | Yht. n. 90 min. |
| **Odotetut oppimistulokset** | Tehtävään käytettyä aikaa on vaikea arvioida, sillä oppilaat työskentelivät sen parissa eri aikaan.  Tehtävä sopi erittäin hyvin ryhmään, jossa on hyvin eri-ikäisiä oppilaita. Myös tiedonhankinta oli eriytetty niin, että vanhempi oppilas etsi tietoa netistä ja nuorempi lapsille tarkoitetuista kirjoista.  Olennaisen tiedon löytämiseen ja lyhyiden kuvausten kirjoittamiseen tarvitaan paljon opettajan ohjausta, mutta oppilaat selviytyivät vaativasta tehtävästä todella hyvin.  Domino-lappujen täytön ohjeistuksessa on oltava erityisen huolellinen, sillä oppilaiden voi olla hankala hahmottaa että samalla lapulla oleva kuvaus ja kuva ovat eri eläimestä. |